На основу члана 26. став 1 тачка 4. члана 27. став 10. и члана 33., а у вези са чланом 29. став 1 Закона о јавној својини ( "Службени гласник РС", број 72/2011, 88/2013, 105/2014, 104/2016 – др. закон, 108/2016, 113/2017 и 95/2018 ), члана 40. став 1 тачка 36. Статута општине Медвеђа ( "Службени гласник града Лесковца", број 9/2019 ) и члана 2. став 1 Одлуке о изменама Одлуке о прибављању, располагању, коришћењу и управљању стварима у јавној својини општине Медвеђа ( "Службени гласник града Лесковца", број 35/2020), Скупштина општине Медвеђа на 5. седници одржаној 29. новембра 2022 године, доноси

О Д Л У К У

О ОТУЂЕЊУ ПОКРЕТНИХ СТВАРИ У ЈАВНОЈ СВОЈИНИ ОПШТИНЕ МЕДВЕЂА У ПОСТУПКУ ЈАВНОГ НАДМЕТАЊА

Члан 1.

 Овом Одлуком утврђују се начин, услови и поступак о отуђењу покретних ствари из јавне својине општине Медвеђа, и то:

 1. МАШИНА ЗА ПАКОВАЊЕ, по пописној листи основних средстава на дан 31.12.2021. године, комада 1, инвентарски број 2332;

 2. МАШИНА ЗА СУШЕЊЕ, по пописној листи основних средстава на дан 31.12.2021. године, комада 1, инвентарски број 2462;

 3. ТРАНСПОРТЕР - СРГАЛНИ, по пописној листи основних средстава на дан 31.12.2021. године, комада 1, инвентарски број 2709;

 4. МАШИНА ЗА ПРОИЗВОДЊУ, по пописној листи основних средстава на дан 31.12.2021. године, комада 1, инвентарски број 2861;

 5. ЈЕДИНИЦА ЗА ХЛАЂЕЊЕ, по пописној листи основних средстава на дан 31.12.2021. године, комада 1, инвентарски број 2926.

Члан 2.

 Покретне ствари ближе описане у члану 1. ове Одлуке, смештене су у пословном објекту у улици Јабланичкој 6Б, на катастарској парцели број 2315 у КО Медвеђа, зграда за производњу електричних машина и апарата.

Члан 3.

 Покретне ствари у јавној својини општине Медвеђа које су предмет ове Одлуке, отуђују се из јавне својине општине Медвеђа у поступку јавног надметања, у постојећем "виђеном стању", без права купаца на накнадне рекламације.

Члан 4.

 Почетна цена покретних ствари које се отуђују из јавне својине општине Медвеђа у поступку јавног надметања, биће одређена полазећи од тржишне вредности непокретности, коју ће утврдити лиценцирани проценитељ у складу са чланом 33. а у вези са чланом 29. став 1 Закона о јавној својини.

Члан 5.

 Право учешћа на јавном надметању имају сва правна и физичка лица која непосредно пре спровођења поступка јавног надметања, положе депозит у износу од 10% од почетног износа сваке појединачне ствари у јавној својини општине Медвеђа ближе описане у члану 1 ове Одлуке.

Члан 6.

 Купопродајна цена покретних ствари исказује се у динарима.

 Купопродајна цена покретних ствари исплаћује се у целости у року од 15 дана од дана закључења уговора о купопродаји покретних ствари.

Члан 7.

 Уговор о купопродаји покретних ствари биће раскинут уколико се исплата купопродајне цене покретне ствари не исплати у целости у року прописаном чланом 6. став. 2. ове одлуке.

 У случају из става 1. уплаћени депозит неће бити враћен.

Члан 8.

 Уговор о купопродаји покретних ствари, закључују се по претходно прибављеном мишљењу Општинског јавног правобраниоца општине Медвеђа.

Члан 9.

 Уговор о купопродаји покретних ствари у име и за рачун општине Медвеђа, закључује председник општине Медвеђа.

Члан 10.

 Све трошкове настале из закључивања уговора о купопродаји покретних ствари и евентуалних анекса, сноси лице са којим је општина Медвеђа закључила уговор о купопродаји покретних ствари.

 Члан 11.

Ова одлука ступа на снагу наредног дана од дана објављивања у "Службеном гласнику града Лесковца".

06Број:06-60/2022/13

29. новембар 2022. године

М е д в е ђ а

 ПРЕДСЕДНИК,

 Станко Милошевић, дипл. правник

.